armvectores/hy_wikipedia_2023 huggingface dataset:
Կուբանսկոե

Կուբանսկոե (ուկրաիներեն՝ Кубанське, Ղրիմի թաթարերեն՝ Cabanaq), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տակիլ-Ջաբանակ։
2001 թվականի տվյալներով Կուբանսկոե գյուղում բնակվում էր 136 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստյագայլովկա (այլ կիրառումներ)

Ստյագայլովկա, կարող է վերաբերել՝

Ստյագայլովկա - գյուղ, Ուկրաինայի Սումիի մարզի Լիպովա Դոլինայի շրջանում
Ստյագայլովկա - գյուղ, Ուկրաինայի Սումիի մարզի Սերեդինա-Բուդայի շրջանում
Իլիչովկա (գյուղ, Կրասնոլիմանի շրջան)

Անվան այլ կիրառումների համար տե՛ս՝ ԻլիչովկաԻլիչովկա (ուկրաիներեն՝ Іллічівка), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Իլիչովկա գյուղում բնակվում էր 263 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդրունա (Wardruna)

Wardruna, երաժշտական նախագիծ, հիմնված հյուսիսային սպիրիտուալիզմի և հին ֆուտարկի ռուների վրա։
Հիմնադրվել է 2003 թվականին Էյնար «Կվինտրաֆն» Սելվիկի կողմից, Գաալի և Լինդի Ֆեյ Հելլայի հետ համագործակցությամբ։
2016 թվականի հոկտեմբերի 21-ին լույս է տեսել «Runaljod» եռագրության վերջին՝ «Ragnarok» անունով ալբոմը։


== Խմբի անդամներ ==


=== Ներկա անդամներ ===
Կվիտրաֆն՝ վոկալ, բոլոր գործիքները (ներառյալ ֆիդդլ),
Լինդի Ֆեյ Հելլա՝ վոկալ, կիթառ։


=== Նախկին ադամներ ===
Գաալ՝ վոկալ (լքել է նախագիծը)։


== Սկավառակագրություն ==


=== Ալբոմներ ===
Runaljod – Gap-Var Ginnunga (2009)
Runaljod - Yggdrasil (2013)
Runaljod - RagnaroK (21.10.2016)
Skald (23.11.2018)


=== Runaljod - Ragnarok ===
Վարդրունայի 3-րդ ալբոմը, որը հրապարակվել է 2016 թվականի հոկտեմբերի 21-ին։
Մինչ ալբոմի լույս տեսնելը օգոստոսի 21-ին թողարկվել է առաջին սինգլը՝ «Odal»-ը։
Հոկտեմբերի 6-ին Վարդրունան հարապարակում է «Raido» երգի տեսահոլովակը։ Տեսահոլովակը նկարահանել է ֆինլանդացի լուսանկարիչ Տուկկա Կոսկին (Tuukka Koski), որը միաժամանակ հոլովակի պրոդյուսերն ու ռեժիսորն էր։


==== Տեքստեր և թեմաներ ====
Ալբոմում առկա է սկանդինավյան դիցաբանության տարրեր։ Մասնավորապես վկայակոչում են Ռագնարյոկին։


==== Ցանկ ====
Tyr
UruR
Isa
MannaR-Drivande
MannaR-Liv
Raido
Pertho
Odal
Wunjo
Runaljod


== Ծանոթագրություններ ==


== Հղումներ ==
http://www.roadrunnerrecords.com/blabbermouth.net/news.aspx?mode=Article&newsitemID=137824(չաշխատող հղում)
http://www.faceculture.com/artist.php?id=665 Archived 2012-03-30 at the Wayback Machine.
http://www.roadrunnerrecords.com/blabbermouth.net/news.aspx?mode=Article&newsitemID=130519(չաշխատող հղում)
http://www.wardruna.com/
Ալինգ

Ալինգ (գերմ.՝ Alling), համայնք Գերմանիայում, Բավարիա երկրամասի Ֆյուրստենֆելդբրուկ շրջանում։ Բնակչությունը կազմում է 3535 մարդու 2010 թվականի մարդահամարի տվյալներով։ Տարածքը կազմում է 21,04 կմ²։ Պաշտոնական կոդ՝ 09 1 79 113:


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Աժակ

Աժակ (ֆր.՝ Ajac), համայնք Ֆրանսիայի Օկսիտանիա մարզի Օդ գավառում։
Բնակչությունը 2014 թվականի դրությամբ կազմում է 193 մարդ, բնակչության խտությունը` 36.48 մարդ/կմ²։ Բնակավայրը զբաղեցնում է 5.29 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 26 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 123 աշխատունակ (15-64 տարեկան) բնակիչ, որոնցից ակտիվ էին 86-ը, իսկ ոչ ակտիվները` 37։ Ակտիվության ցուցանիշը կազմում է 69,9 %։ 86 աշխատունակ մարդկանցից աշխատել է 73 անձ (38 տղամարդ և 35 կին)։ Գործազուրկ են եղել 13 անձ (2 տղամարդ և 11 կին)։ 37 անաշխատունակներից 8-ը եղել են աշակերտներ կամ ուսանողներ, 23-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պսեֆիտներ

Պսեֆիտներ (հին հունարեն՝ ψῆφος - մանրաքար, գետաքար), խոշորաբեկոր ապարներ՝ կազմված 1 մմ-ից ոչ պակաս (ընդլայնական կտրվածքում) չափերի խոշոր բեկորներից։ Պսեֆիտներ կամ զմող բեկորները կարող են լինել հղկված (գլաքարեր, գետաքարեր) և չհղկված (կոշտեր, խիճ)։ Տարբերում են փխրուն և ցեմենտացած պսեֆիտներ։
Պսեֆիտներ ամենից հաճախ առաջանում են լեռնային մարզերում, գետահովիտներում կամ ծովերի ափամերձ մասերում, որտեղ նրանք գոյացնում են հզոր հաստվածներ։ Որոշ պսեֆիտներ (գետաքարեր և այլն) օգտագործվում են շինարարության մեջ։
Ռիեպերու

Ռիեպերու (ֆր.՝ Rieupeyroux), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 2078 մարդ, բնակչության խտությունը` 37.91 մարդ/կմ²։ Բնակավայրը զբաղեցնում է 54.81 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 28 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1160 աշխատունակ (15-64 տարեկան)  բնակիչ, որոնցից ակտիվ էին 860-ը, իսկ ոչ ակտիվները` 300։ Ակտիվության ցուցանիշը կազմում է 74,1 %։ 860 աշխատունակ մարդկանցից աշխատել է 790 անձ (439 տղամարդ և 351 կին)։ Գործազուրկ են եղել 70 անձ (39 տղամարդ և 31 կին)։ 300 անաշխատունակներից 72-ը եղել են աշակերտներ կամ ուսանողներ, 146-ը` թոշակառուներ, իսկ 82-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գարմակի

Գարմակի (ուկրաիներեն՝ Гармаки), գյուղ Ուկրաինայի Վիննիցայի մարզի Բառի շրջանում։ Հիմնադրվել է 1493 թվականին։
2001 թվականի տվյալներով Գարմակի գյուղում բնակվում էր 1 157 մարդ։ Բնակավայրը զբաղեցնում է 3698 կմ² տարածք։ Բնակչության խտությունը կազմում էր 312,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեոդոր Դոստոևսկու գրական-հուշարձանային թանգարան

Ֆեոդոր Դոստոևսկու գրական-հուշարձանային թանգարան, ռուս գրող Ֆեոդոր Դոստոևսկուն նվիրված 6 թանգարաններից մեկը, որ գտնվում է Սանկտ Պետերբուրգում։
Թանգարան բացելու մտադրություն ուներ Դոստոևսկու այրին՝ ԱննաԴոստոևսկայան։ 1917 թ. նա լքեց Պետրոգրադն ումեկ տարի անց Ղրիմում մահացավ մենակության մեջ՝ իր երեխաներից ու թոռներից հեռու։ Դոստոևսկու ապրած տան իրերը նրա կինը տեղափոխվելուց առաջ հանձնել է պահպանության, սակայն դրանք հետագոյւմ կորել են, իսկ արխիվային նյութերը, որոշ բացառություններով, տեղ են գտել պետական արխիվներում։
1960-ական թթ. թանգարան բացելու նախաձեռնությամբ հանդես եկավ ճարտարապետ-նկարիչ Գ. Պիոնտեկը. թանգարանը պիտի բացվեր Կուզնեչնի փողոցում գտնվող այն տանը, որտեղ գրողն անցկացրել էր իր վերջին տարիները։ Նշված տանը Դոստոևսկին ընտանիքի հետ բնակություն է հաստատել 1878 թ. հոկտեմբերին և ապրել մինչ իր մահը՝ 1881 թ. հունվարի 28-ին (փետրվարի 9)։
Թանգարանը բացվել է գրողի ծննդյան 150-ամյակի կապակցությամբ 1971 թ.։ Թանգարանի կազմակերպման գործում մեծ ներդրում է ունեցել գրողի թոռը՝ Անդրեյ Ֆյոդորի Դոստոևսկին (1908—1968), ով հավաքել է իր նշանավոր պապի հիշատակին նվիրված արժեքավոր հավաքածուն, որն էլ հետագայում դարձել է թանգարանի ցուցադրության հիմքը։ Ընտանեկան մասունքներից թանգարանին է հանձնել նաև Դոստոևսկու բարեկամուհի Մարիա Սավոստյանովան։
ԹԱնգարանն զբաղեցնում է երկու հարկ։ Երկրորդ հարկում են գտնվում գրողի բնակարանն ու հիմնական ցուցադրությունը։ Գրողի բնակարանն զբաղեցնում է անկյունային դիրք այնպես, ինչպես նրա զբաղեցրած մյուս 20 բնակարաններից գրեթե բոլորը։ Բնակարանի ներքին տեսքը վերականգնվել է ըստ ժամանակակիցների հուշերի ու արխիվային նյութերի։ Այնտեղ ներկայացված են գրողի իրերն ու գրքերը, որ թանգարանին են նվիրել Դոստոևսկու ժառանգները։ Ցուցադրությունը պատմում է գրողի կյանքի ու ստեղծագործության մասին։
Թանգարանի առաջին հարկի ցուցասրահներում անցկացվում են ժամանակակից նկարիչների աշխատանքների ցուցահանդեսներ, գրական ու երաժշտական երեկոներ, կինոդահլիճում ցուցադրվում են Դոստոևսկու ստեղծագործությունների հիման վրա նկարահանված ֆիլմեր։


== Արտաքին հղումներ ==
Ֆեոդոր Դոստոևսկու գրական-հուշարձանային թանգարան Սանկտ Պետերբուրգում
Դոստոևսկու Պետերբուրգը Գ. Պիոնտեկի աչքերով
Կիռդալու

Կիռդալու (էստ․՝ Kirdalu), գյուղ Էստոնիայի Հարյումաա նահանգի Սակու շրջանում։
2011 թվականի տվյալներով գյուղում բնակվում էր 86 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տրոդենա նել պարկո նատուրալե

Տրոդենա նել պարկո նատուրալե  (իտալերեն՝ Trodena nel parco naturale), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 963 մարդ, խտությունը կազմում է 48 մարդ/կմ²։ Տարածքը գրավում է 20 կմ²։ Էլեկտրոնային փոստ՝ 39040, հեռախոսային կոդ՝ 0471։


== Ժողովրդագրություն ==


== Արտաքին հղումներ ==
http://www.gvcc.net/soci/trodena.htm Archived 2010-09-20 at the Wayback Machine.
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Կարաջա (Զանգեզուրի գավառ)

Կարաջա, գյուղ Ելիզավետպոլի նահանգի Զանգեզուրի գավառում։ Գտնվում էր Ղափանի ոստիկանական շրջանում՝ Ձորաստան գյուղի մոտակայքում։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մարդասեր

Մարդասեր ( հուն․՝ φιλέω, «սիրել» և հուն․՝ ἄνθρωπος, «մարդ»), բարեգործությամբ զբաղվող մարդ՝ օգնության կարիք ունեցողներին։
Մարդասիրության ամենահին ձև է հանդիսանում ողորմություն տալը և օգնելը աղքատներին՝ հիմնականում եկեղեցիներում և վանքերում։
Մարդասիրությունը դա ամբողջ մարդկության ճակատագրի բարելավման մտահոգությունն է։ Մարդասերը հակադրվում է մարդատյացին և չի համարվում սոցիալական հիվանդություն։


== Անվան ծագումնաբանություն ==
«Մարդասիրություն» հասկացությունը հունական լեզվից թարգմանաբար նշանակում է սեր դեպի մարդիկ։ Մ.թ.ա. 5-րդ դարում այն նշանակում էր աստվածահաճություն, իսկ մեր թվարկության 5-րդ դարում՝ բարեկամական վերաբերմունք մարդու հանդեպ։ Ներկայիս փուլում «մարդասիրություն» հասկացությունը սկսել է ակտիվորեն օգտագործվել Ֆրանսիայում, որից էլ փոխառված է մեր խոսքի մեջ։
Առաջին անգամ «մարդասիրություն» բառը հայտնվել է Էսքիլեսի «Պրոմեթևսը շղթայված» ողբերգությունում՝ մարդկանց Աստվածային օգնության նշանակությունը ցույց տալու համար։


== Մարդասիրության մասին ասացվածքներ և աֆորիզմներ ==
Մարդասերները՝ տարվելով բարեգործությամբ, կորցնում են ամբողջ մարդասիրությունը։ Դա նրանց առանձնահատկությունն է (Օսկար Ուայլդ, «Դորիան Գրեյի դիմանկարը»)
Մաքուր մարդասիրությունը շատ լավ է, բայց բարեգործություն գումարած հինգ տոկոսը ավելի լավ է։ (Սեսիլ Ռոդս)


== Տես նաև ==
Բարեգործություն


== Ծանոթագրություններ ==


== Արտաքին հղումներ ==
Электронный журнал «Филантроп»
Интернет портал благотворительности «Филантроп».
Էլչին Ալիև

Էլչին Թոֆիգ օկլի Ալիև (ադրբ.՝ Elçin Tofiq oğlu Əliyev, սեպտեմբերի 18, 1967(1967-09-18), Բաքու, Ադրբեջանական ԽՍՀ, ԽՍՀՄ), ադրբեջանցի ճարտարապետ, ճարտարապետական գիտությունների դոկտոր, Ադրբեջանի դիզայներների միության անդամ (1998 թվականից, Ադրբեջանի ճարտարապետների միության խորհրդի անդամ (1994 թվականից)։ 


== Կենսագրություն ==
Էլչին Թոֆիգ օկլի Ալիևը ծնվել է 1967 թվականի սեպտեմբերի 18-ին Բաքու քաղաքում։ 1974-1984 թվականներին սովորել է թիվ 160 միջնակարգ դպրոցում։ 1984-1999 թվականներին սովորել է Ադրբեջանի Քաղաքացիական Ինժեներների ինստիտուտի ճարտարապետության ֆակուլտետում։ 1987 թվականին պրակտիկա է անցել Սլովակիայի բարձրագույն տեխնիկական դպրոցում։ 
1988 թվականին ընտրվել է Մոսկվայի երիտասարդ ճարտարապետների համամիութենական ընկերության Անդրկովկասի մասնաճյուղի նախագահ։ 
1989 թվականից նա Ադրբեջանի ճարտարապետների միության անդամ է։
1994 թվականից նա Ադրբեջանի ճարտարապետների միության խորհրդի անդամ է։
1998 թվականից նա Ադրբեջանի դիզայներների միության անդամ է։
1998 թվականին պաշտպանել է դիսերտացիան։ 2002 թվականին պարգևատրվել է «Ռադոնեժի Սուրբ Սերգիոս» շքանշանով։ 2004 թվականին նա շահել է «Italdesign» - ի կողմից կազմակերպված Բաքվի առաջին ճարտարապետության միջազգային մրցույթը։ 
2004-2005 թվականներին նշանակվել է Հռոմեական կաթոլիկ եկեղեցու լիազոր ներկայացուցիչ Ադրբեջանում ՝ Բաքվում կաթոլիկ եկեղեցու նախագծման և կառուցման հետ կապված բոլոր հարցերում։
2007 թվականին Էլչին Ալիևի նախագծի համաձայն Բաքվի Նոբելյան պողոտայում կառուցվել է կաթոլիկ եկեղեցի։ 2007 թվականին պարգևատրվել է Ադրբեջանի ճարտարապետների միության «Պատվո ոսկե մեդալ»ով։
2012-2017 թվականներին նա աշխատել է որպես Ադրբեջանի ճարտարապետների միության խորհրդի նախագահի տեղակալ։
2016 թվականին Էլչին Ալիևն ընտրվել է Բաքվի ճարտարապետական ​​ակումբի նախագահ։ 2018 թվականից նա Ադրբեջանի գրողների միության անդամ է։
Էլչին Ալիևը ճարտարապետության, դիզայնի և քաղաքաշինության բնագավառներում 20 գրքերի և 160 գիտական ​​հոդվածների հեղինակ է։


== Ծանոթագրություններ ==
Մուրճ (ամսագիր, Երևան)

Անվան այլ կիրառումների համար տե՛ս՝ Մուրճ (այլ կիրառումներ)«Մուրճ», գրական-գեղարվեստական, քննադատական պարբերական։ Հայաստանի պրոլետարական գրողների («պրոլետկուլտականների») հրատարակություն։ Լույս է տեսել 1922-1923 թվականներին Երևանում։ Խմբագիր՝ Ազատ Վշտունի։
Պարբերականը ներկայացրել է երիտասարդ գրական սերնդին, համախմբել պրոլետարական գրականության դիրքերում կանգնած գրողներին։ Մերժել է դասական գրական ժառանգությունը, «Տեսական ձևակերպումներ» խորագրով ծանոթացրել պրոլետարական գրականության նպատակներին, բացահայտել գիտության, մշակույթի ու գրականության դասակարգային բնույթը։
Տպագրվել են Գուրգեն Մահարու, Ալազանի, Նաիրի Զարյանի, Արծիվ Որբունու, Վաղարշակ Նորենցի, ինչպես նաև ռուս պրոլետարական գրողների ստեղծագործությունները։
Skins (ալբոմ)

«Skins» (ոճավորվում է մայուսկուլով, անգլ. թարգմանաբար՝ «Մաշկ»), ամերիկացի ռեփեր XXXTentacion-ի երրորդ ստուդիական ալբոմը, որը թողարկվել է 2018 թվականի դեկտեմբերի 7-ին։
Ալբոմը համարվում է ռեփերի այն քիչ նախագծերից մեկը, որի վրա նա աշխատել է մահից առաջ և համարվում է առաջին ալբոմը, որը թողարկվել է ռեփերի մահից հետո։ 2018 թվականի նոյեմբերի 9-ին թողարկվել է «Bad!» գլխավոր սինգլը։ Ամերիկացի ռեփեր Քանյե Ուեսթը հայտնվել է ալբոմում որպես հրավիրված արտիստ։ 2018 թվականի դեկտեմբերի 4-ին, ալբոմի պատոնական թողարկումից առաջ, տեղի է ունեցել ալբոմի մի քանի հատվածների անօրեն հրապարակումը. դրանից մի քանի շաբաթ առաջ նման իրավիճակ տեղի էր ունեցել ամերիկացի ռեփեր 6ix9ine-ի «Dummy Boy» ալբոմի հետ։


== Պատմություն ==
2017 թվականին, «A Ghetto Christmas Carol» ալբոմի թողարկումից հետո, XXXTentacion-ը հայտարարեց, որ նա երեք նոր ալբոմ է պատրաստում և վերջիվերջո հայտարարեց «Bad Vibes Forever», Skins և «?» ալբոմների մասին։ Նրա երկրորդ ստուդիական ալբոմը թողարկվել է 2018 թվականի մարտին։ XXXTentacion-ը գնդակահարվել է 2018 թվականի հունիսին` «Bad Vibes Forever» և «Skins» ալբոմների թողարկումներից առաջ։
XXXTentacion-ի մահից հետո նրա ինստագրամում ժամանակավորապես հրապարակվել է, որ ալբոմը «սուպեր կարճատև է։ Այն բառացի մեկ րոպե կտևի», սակայն մի քանի հրատարակություններ հաղորդել են, որ ալբոմը հնարավոր է անավարտ կերպով թողարկվի։ Ալբոմի մասին որոշ տեղեկություններ հայտնի դարձան, երբ iTunes Store-ի հղումը նոյեմբերի 7-ին, որոշ ժամանակով ակտիվացավ։ Կայքում գրված էր, որ ալբոմը բաղկացած է 10 երգից և ընդհանուր տևողությունը 17 րոպե է։ Որոշ ժամանակ անց կայքը վերականգնվել է և ցուցադրված է միայն «Bad!» երգը։ XXXTentacion-ի պաշտոնական դիջեյ DJ Scheme-ն նշել էր, որ «Skins»-ը ռեփերի վերջին հետմահու ալբոմը չի լինելու։


== Քննադատություն ==
Ալբոմը հիմնականում բացասական քննադատությունների է արժանացել։ Metacritic-ում ալբոմը 100-ից 44 միավոր է ստացել, որը հիմնված է 9 գնահատականների վրա (խառը կամ միջին գնահատականներ)։ XXL ամսագրի համար Սքոթ Գլեյշերը գրել է` «այս ռոքի և ռեփի քաոսային համադրությունը ավելի շատ հարցեր է թողնում, քան պատասխաններ»։ Slant Magazine-ը նշել է` «նույնիսկ այն երգերը, որտեղ Օնֆրոյին կարելի է մի քանի վայրկյանից ավել լսել, ավելի շատ են նման դեմոյի, քան պատրաստ երգերը` էֆեկտ, որը կարող է ձանձրացնող լինել, ինչպես «Difference (Interlude)» և «What Are You So Afraid Of» երգերը»։


== Առևտրային հաջողություն ==
Ալբոմը առաջին հորիզոնականով դեբյուտ է կատարել ամերիկյան Billboard 200 չարթում 132,000 համարժեք վաճառքներով, որոնցից 52,000-ը ալբոմի մաքուր վաճառքն է։ Այն XXXTentacion-ի ԱՄՆ-ում երկրորդ համար մեկ ալբոմն է։ Ալբոմը Billboard 200 չարթում 18 շաբաթ է անցկացրել, որից հետո լքել է այն։


== Երգացանկ ==

Նումներ

Երգերի անվանումները գրվում են համաձայն ալբոմի շապիկից վերցված ոճավորման։
«Guardian Angel»-ն իր մեջ ներառում է «Jocelyn Flores» երգի սեմփլ տարբերակը։


== Չարթեր ==


== Հավաստագրումներ ==


== Ծանոթագրություններ ==
Վիլյալբա դե լոս Ալկորես

Վիլյալբա դե լոս Ալկորես (իսպ.` Villafranca de Duero), մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Մոնտես Տորոսոս շրջանում։ Զբաղեցնում է 101.7 կմ2 տարածք։ Բնակչությունը՝ 474 մարդ (2010 թվականի տվյալներով)։ Գտնվում է պրովինցիայի վարչական կենտրոնից 28 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական էջ(չաշխատող հղում)
Diputación de Valladolid Archived 2007-09-27 at the Wayback Machine.
(5712) Ֆանկե

(5712) Ֆանկե (անգլ.՝ Funke), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 25-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,775282 ա. մ., առավելագույնը մոտենում է 2,3131 ա. մ. հեռավորության վրա և հեռանում 3,2374 ա. մ.։ Արեգակի շուրջ մեկ ամբողջական պտույտ է կատարում 1688,73 երկրային օրվա ընթացքում, իր ուղեծրով շարժվելով միջինում 0,213179 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,58° անկյուն։
Ֆանկե աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5712) Ֆանկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուղար-Լիճի

Բուղար-Լիճի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ալիսաֆի (այլ կիրառումներ)

Ալիսաֆի, կարող է վերաբերել՝

Ալիսաֆի - գյուղ Արևելյան Հայաստանում, Կարսի մարզի Կարսի գավառում, Սարիղամիշի շրջանում
Ալիսաֆի - ավերակ գյուղ Արևելյան Հայաստանում, Կարսի մարզի Կարսի գավառում, Սարիղամիշի շրջանում
Վելիկայա Պոժարնյա (գյուղ, Զենկովի շրջան)

Վելիկայա Պոժարնյա (ուկրաիներեն՝ Велика Пожарня), գյուղ Ուկրաինայի Պոլտավայի մարզի Զենկովի շրջանում։ Բնակավայրը նախկինում նաև անվանվել է Պոսյադի։
2001 թվականի տվյալներով Վելիկայա Պոժարնյա գյուղում բնակվում էր 136 մարդ։ Բնակավայրը զբաղեցնում է 1407 կմ² տարածք։ Բնակչության խտությունը կազմում էր 96,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7091) 1992 JA

(7091) 1992 JA, աստերոիդ աստերոիդների հիմնական գոտում։ Հայտնաբերվել է 1992 թվականի մայիսի 1-ին Քենեթ Լոուրենսի և Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,346992 ա. մ., առավելագույնը մոտենում է 1,8792 ա. մ. հեռավորության վրա և հեռանում 2,8148 ա. մ.։ Արեգակի շուրջ մեկ ամբողջական պտույտ է կատարում 1313,31 երկրային օրվա ընթացքում, իր ուղեծրով շարժվելով միջինում 0,274118 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7091) 1992 JA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (213901-214000)

Աստերոիդների ցանկ (213801-213900)  • Աստերոիդների ցանկ  • Աստերոիդների ցանկ (214001-214100)
 Աստերոիդների ցանկ (213801-213900)  • Աստերոիդների ցանկ  • Աստերոիդների ցանկ (214001-214100)
Ֆոբոֆոբիա

Ֆոբոֆոբիա (Կաղապար:Lang-novolat, հին հունարեն՝ φόβος՝ վախ), վախ վախից, ֆոբիայի առաջացումից անանցանելի վախ։ Ֆոբոֆոբիան պատկանում ֆոբիական հիվանդություններին և շատ նման է խուճապի և այլ ֆոբիաների, օրինակ՝ ագորոֆոբիայի։


== Ախտանիշներ ==
Գլխապտույտ
Սրտի զարկի արագացում
Քրտնարտադրություն
Լարվածություն
Ձանձրույթ
Թուլություն


== Տես նաև ==
Ֆոբիաների ցանկ


== Ծանոթագրություններ ==
Հուլստ (համայնք)

Հուլստ (հոլ.՝ Hulst ( արտասանություն)), համայնք Նիդերլանդների Զեյլանդ մարզում։ Տարածքը 201,48 կմ² է, բնակչությունը՝ 27.714 (2011 թ.)։ Մեկ շնչի տարեկան միջին եկամուտը 13.100 եվրո է։


== Պատմություն ==
Հուլստ համայնքը կազմավորվել է 2003 թվականի հունվարի 1-ին՝ Հոնտեսսիսե և Հուլստ համայնքների միաձուլման հետևանքով։


== Կազմը ==
Հուլստ համայնքի կազմի մեջ են մտնում հետևյալ բնակեցված տեղամասերը (փակագծերում տրված է տվյալ բնակավայրի բնակչության թվաքանակը 2012 թվականի հունվարի 1-ի տվյալներով։

Հուլստ (10.775)
Քլոոստերզանդը (3.219)
Սինտ Յանստեեն (3.155)
Քլինգը (2.409)
Վոգելվարդը (2.111)
Հեյքանթ (2.111)
Նյիվ-Նամեն (1.050)
Գրաու (980)
Լամսուաարդը (791)
Հենգստդայք (538)
Հերհոլը (531)
Քափըլլըբռյուգ (334)
Օսսենիսսը (332)
Ուալսորդեն (172)
Կյոյտաարտ (105)
Կարափունար (Մալաթիայի գավառ)

Անվան այլ կիրառումների համար տե՛ս՝ Կարափունար (այլ կիրառումներ)Կարափունար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(2671) Աբխազիա

(2671) Աբխազիա (անգլ.՝ Abkhazia), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 21-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,607766 ա. մ., առավելագույնը մոտենում է 2,2921 ա. մ. հեռավորության վրա և հեռանում 2,9234 ա. մ.։ Արեգակի շուրջ մեկ ամբողջական պտույտ է կատարում 1538,16 երկրային օրվա ընթացքում, իր ուղեծրով շարժվելով միջինում 0,234046 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2671) Աբխազիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խորխե Լոպես (դերասան)

Խորխե Լոպես (իսպ.՝ Jorge López, հոկտեմբերի 30, 1991(1991-10-30), Llaillay, Սան Ֆելիպե դե Ակոնկագուա, Վալպարաիսո, Չիլի), չիլիացի դերասան։ Նրա առաջին խոշոր դերը եղել է «Լատինաամերիկյան Դիսնեյ» հեռուստաընկերության «Ես Լունան եմ» (2016-2018) հեռուստանովելում։ Լոպեսն այժմ մարմնավորում է Վալերիոյի դերը Նեթֆլիքսի «Էլիտա» հեռուստասերիալում։ Ավարտել է Արվեստի, գիտության և հաղորդակցության համալսարանը։


== Ֆիլմագրություն ==


== Ծանոթագրություններ ==


== Արտաքին հղումներ ==
Խորխե Լոպես Internet Movie Database կայքում
Լանսոն (Արդենների գավառ)

Լանսոն (ֆր.՝ Lançon), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 40 մարդ, բնակչության խտությունը` 4.85 մարդ/կմ²։ Բնակավայրը զբաղեցնում է 8.24 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից 55 կմ հյուսիս-արևելք, Շառլվիլ Մեզիեր քաղաքից 60 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 26 աշխատունակ (15-64 տարեկան) բնակիչ, որոնցից ակտիվ էին 14-ը, իսկ ոչ ակտիվները` 12։ Ակտիվության ցուցանիշը կազմում է 53,8 %։ 14 աշխատունակ մարդկանցից աշխատել է 13 անձ (7 տղամարդ և 6 կին)։ Գործազուրկ են եղել 1 անձ (0 տղամարդ և 1 կին)։ 12 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շերմանի օրենք

Շերմանի օրենք 1890 (անգլ.՝  Sherman Act), օրինագիծ ԱՄՆ-ում, որը սահմանում էր առևտրով զբաղվողների միջև ազատ մրցակցության սահմանման մասին։ Օրինագծի հեղինակն էր սենատոր Ջոն Շերմանը (անգլ.՝ John Sherman)։ 
Շերմանի օրենքը լայնորեն արգելում էր 1) հակամրցակցային համաձայնագրերի կնքումը և 2) միակողմանի վարքագիծը, որը մենաշնորհում կամ փորձում էր մենաշնորհել համապատասխան ապրանքների և ծառայությունների շուկան։
(1363) Հերբերտա

(1363) Հերբերտա (անգլ.՝ Herberta), աստերոիդ աստերոիդների հիմնական գոտում։ Հայտնաբերվել է 1935 թվականի օգոստոսի 30-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,901826 ա. մ., առավելագույնը մոտենում է 2,6996 ա. մ. հեռավորության վրա և հեռանում 3,1041 ա. մ.։ Արեգակի շուրջ մեկ ամբողջական պտույտ է կատարում 1805,53 երկրային օրվա ընթացքում, իր ուղեծրով շարժվելով միջինում 0,199387 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1363) Հերբերտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յիգլավա (գետ)

Յիգլավա (չեխ․՝ Jihlava), գետ Չեխիայում։


== Աշխարհագրություն ==
Յիգլավա գետը թափվում է Դիե։ Գետը պատկանում է Սև ծովի ավազանին։ Գետի ափին են գտնվում Յիգլավա, Տրշեբիչ քաղաքները։


== Հիդրոգրաֆիա ==
Յիգլավա գետի երկարությունը կազմում է 180,8 կմ, ավազանի մակերեսը՝ 3117 կմ2 է։ Գետի ջրի ծախսը միջինում կազմում է 12 մ3։


== Վտակներ ==
Յիգլավա գետի վտակներն են Յիգլավկա գետերը։


== Տես նաև ==
Գետ
Ակունք և Գետաբերան
Սերժանտ Ջոյս Կիլմերի եռանկյունի

Սերժանտ Ջոյս Կիլմերի եռանկյունի (անգլ.՝ Sgt. Joyce Kilmer Triangle), հասարակական այգի Բրուքլինում։ Տարածքը կազմում է 4 մ². Նյու Յորքի ամենափոքր այգին է Լյուկ Լանգ Սքվերի հետ միասին:
Կոչվել է ի պատիվ ամերիկացի գրող Ջոյս Կիլմերի (անգլ.՝ Joyce Kilmer), որը զոհվել է Առաջին համաշխարհային պատերազմում:


== Ջոյս Կիլմեր ==

Ալֆրեդ Ջոյս Կիլմերը ծնվել է Նյու Ջերսի նահանգի Նյու Բրանսուիկ քաղաքում։ Ռատգերսի նաապատրաստական դպրոցն ապարտելուց հետո ընդունվել է Ռատգերսի քոլեջ (ներկայում՝ Ռատգերս համալսարան), որտեղից հետագայում տեղափոխվել է Կոլումբիայի համալսարան, որտեղ 1908 թվականին ստացել է արվեստի բակալավրի կոչում։ 1909 թվականին  Ջոյս Կիլմերն աշխատանքի է տեղավորվել որպես բառարանի խմբագիր։ Երեք տարի անց նա դարձել է անգլիկան եկեղեցու կողմից հրատարակվող The Churchman թերթի գրական խմբագիր։ Դրանից մեկ տարիա անց՝ 1913 թվականին, Ջոյս Կիլմերն իր կարիերան աշխատանքի է անցել The New York Times-ում։ Նույն թվականին նա գրել է «Ծառեր» (անգլ.՝ Trees) քնարական պոեմը, որ նրան մեծ ճանաչում է բերել երկրում։
1917 թվականին Ջոյս Կիլմերը, լինելով ընտանիքի միակ կերակրողը և իրավունք ունենալով չզորակոչվել, կամավոր դարձել է հետևակ զինվոր։ Ռազմաճակատում նա կարճ ժամանակ անց ստացել է սերժանտի կոչում։ Կիլմերը տեղափոխվել է ծառայելու ռազմական հետախուզությունում, բայց շարունակել է գրական գործունեությունը և պարբերաբար հոդվածներ է գրել Stars and Stripes ռազմական շաբաթաթերթի համար։ 1918 թվականի հուլիսի 30-ին Մառնի ճակատամարտում Ջոյս Կիլմերը զոհվել է դիպուկահարի կրակոցից։ Ըստ այդ ժամանակվա մի շարք պարբերականների՝ Ջոյս Կիլմերը եղել է 20-րդ դարի սկզբի լավագույն հրապարակախոսների շարքում:


== Այգու պատմություն ==
Սքվերն առաջացել է նրա շուրջը գտնվող փողոցների վերանախագծման արդյունքում։ Այն Ջոյս Կիլմերի պատվին կոչելու գաղափարը եղել է դեռ 1920 թվականին։ Այգու կարգավիճակ տարածքին տրվել է 1934 թվականին։ Մեկ տարի անց այն ստացել է իր ներկայիս անվանումը։
Եռանկյունու արևմտյան կողմում՝ արևմտյան 12-րդ փողոցի կողմից, տեղակայված է դրոշաձող։ Նստարանների շարքերի երկայքով տնկվել են կաղնիներ, որոնք իր պոեմում գովերգել է Կիլմերը։ Սքվերի մյուս կողմում տնկված են ծաղիկներ ու թփեր:


== Ծանոթագրություններ ==


== Գրականություն ==
Leonard Benardo, Jennifer Weiss Brooklyn by Name: How the Neighborhoods, Streets, Parks, Bridges, and More Got Their Names. — NYU Press, 2006. — P. 172. — 209 p. — ISBN 0814799450
Պտղոմեոսի քարտեզ

Պտղոմեոսի քարտեզ, աշխարհի և երկրի մակերևույթի 26 հատուկ քարտեզ, որ հին հույն գիտնական Պտղոմեոսի «Աշխարհագրություն» աշխատությանն է կցված եղել։ Աշխատությունը գրվել է մոտ 150 թվականին։ Քարտեզում թվարկված է մոտ 8.000 աշխարհագրական միավոր` քաղաքներ ու տեղանքներ` իրենց աշխարհագրական կոորդինատներով։
Քարտեզների բնօրինակները չեն պահպանվել։ Մինչև աշխարհագրական մեծ հայտնագործությունների դարաշրջանը Պտղոմեոսը եվրոպացիների աշխարհագրական պատկերացումների հիմնական աղբյուրն է եղել։ Նրա նկարագրությունների հիման վրա` Վերածննդի գիտնականներին հաջողվել է վերականգնել աշխարհի քարտեզը։


== Պատմություն ==
Պտղոմեոսի «Աշխարհագրություն» («Աշխարհագրության ուղեցույց») աշխատությունը գրվել է մոտ 150 թվականին։ Այն հայտնաբերվել է մոտ 1300 թվականին։ Աշխատության առավել հայտնի հնագույն կրկօրինակներից մեկը, որ թվագրվում է 11-րդ դարին, պահպանվում է Վատոպեդի վանքում (Հունաստան)։ Այն գրված է մագաղաթի վրա։ Գրքի էջերի երկարությունը 37 սմ է, լայնությունը` 25 սմ։ Գիրքն ունի տեքստեր պարունակող 66 և քարտեզների 42 էջ։


== Նկարագրություն ==

Պտղոմեոսի քարտեզը բաղկացած է իրար կցված մեկ ընդհանուր ներդիրից, որ ներկայացնում է այն ժամանակներում հայտնի աշխարհի և 26 տեղանքի առավել մանրամասն քարտեզների ամբողջություն, այդ թվում` Եվրոպայի 10, Աֆրիկայի` 4 և Ասիայի 12 տեղային քարտեզ։
Պտղոմեոսի քարտեզները բազմաթիվ սխալներ են պարունակում։ Հույն աշխարհագետ Էրատոսթենեսը գրեթե ճիշտ հաշվարկել էր Երկրի մեծությունը, սակայն Պոսիդոնիոսը փոքրացրել է այն քառորդ մասով, և հենց այդ սխալ հաշվարկն էլ օգտագործել է Պտղոմեոսը։ Զրոյական միջօրեականը Պտղոմեոսը անցկացրել է Կանարյան կղզիների վրայով։ Ժամանակի ծովագնացների` Ասիան չափազանց մեծ ներկայացնելու պատճառով ստացվել է, որ աշխարհը ձգվում է 180°, բայց իրականում այն 130° է։
Պտղոմեոսի քարտեզի 180-րդ միջօրեականի վրա գտնվում է Չինաստանը, որ ձգվում է քարտեզի գագաթից մինչև հասարակած։ Պտղոմեոսի քարտեզի համաձայն` ասիական աշխարհամասի` ժամանակակիցներին անհայտ մասը ձգվում է այնքան հեռու, որ զբաղեցնում է Խաղաղ օվկիանոսը։ Այդպիսին էր հարյուրամյակների դասական պատկերացումը Երկրի մասին, որ քառորդ չափով փոքր էր իրական չափերից և որը զբաղեցնում էր հյուսիսային կիսագնդի 2/3 մասը։ Քարտեզում համաշխարհային օվկիանոսը երևում է միայն արևմուտքում։


== Պտղոմեոսի քարտեզի ազդեցությունը ==
Պտղոմեոսի աշխատություններն այնպիսի հեղինակություն էին վայելում, որ նույնիսկ հարյուրամյակներ անց` Կոլումբոսի և Մագելանի բացահայտումներից հետո (նրանք չէին ժխտում Պտղոմեոսի քարտեզը), դրանք դեռևս լայն գործածություն ունեին։ Պտղոմեոսի սխալներից շատերը համառորեն անցնում էին նույնիսկ 17-րդ և 18-րդ դարի քարտեզներին։ Իսկ ինչ վերբերում է Աֆրիկային, այս քարտեզը միակն էր մինչև 19-րդ դարի սկիզբը։ Հենց Պտղոմեոսի քարտեզով էր առաջնորդվում Քրիստափոր Կոլումբոսը, երբ կարծում էր, թե Հնդկաստան հասնելու համար անհրաժեշտ է արևմուտք գնալ։


== Ծանոթագրություններ ==


== Գրականություն ==
Ա. Վ. Բրոնշտեն Կլավդիոս Պտղոմեոս, Մ., 1988.


== Արտաքին հղումներ ==
Ուշ Պտղոմեոսի քարտեզներ
Աշխարհը` ըստ Պտղոմեոսի քարտեզների
Քրիստափոր Ա Տիրառիջցի

Քրիստոփոր Ա Տիրառիջցի (նաև՝ Քրիստափոր Փիլիսոփա, 5-րդ դար, Տիրառիճ, Բագրևանդ, Այրարատ, Հայկական մարզպանություն - 545), հայ հոգևորական գործիչ, Ամենայն Հայոց կաթողիկոս (539-545), հաջորդել է Սահակ Բ Ուղկեցուն։


== Կենսագրություն ==
Հայտնի է Մարզպանական Հայաստանում և հարևան երկրներում նեստորականության և քաղկեդոնականության դեմ մղած իր պայքարով։ Այդ նպատակով, ուղղափառ ասորիներին ներստորականներից պաշտպանելու համար նախ գրով, ապա անձամբ ուղևորվել է Միջագետք և Պարսկաստան, ներկայացել շահնշահ Խոսրով Անուշիրվանին և Ասորական եկեղեցու համար կատարել ձեռնադրություններ, որոնցից հիշվում է Ասորական եկեղեցու մեծագործ եպիսկոպոս Աքուդեմեն։ Ապա շրջագայել է Վերին Ասորիք՝ ամենուրեք քարոզելով 431 թվականին Եփեսոսի տիեզերական ժողովում հաստատված ուղղափառ դավանությունը և ամրապնդելով Հայ Առաքելական եկեղեցու դիրքն ու հեղինակությունը Արևելյան ուղղափառ եկեղեցիների մեջ։
Պարսկա-բյուզանդական պատերազմի ընթացքում՝ 542 թվականին, Խոսրով Անուշիրվանի կարգադրությամբ Պարսկահայաստանի զորահրամանատար Նաբեդեսը (Նահապետ) Քրիստափորին ուղարկում է Բյուզանդական Հայաստանի զորահրամանատար Վալերիանոսի մոտ, որպեսզի բողոքի դեսպանների ուշանալու համար։ Կաթողիկոսն իր հետ տանում է նաև իր եղբորը, որը զորահրամանատարին տեղեկացնում է Խոսրովի հաշտություն կնքելու ցանկության իրական դրդապատճառները (արքայի դեմ գահակալական կռիվներ էին սկսվել, բանակում համաճարակ էր սկսվել)։
Մահացել է 545 թվականին, կաթողիկոսական գահին նրան հաջորդել է Ղևոնդ Ա Եռաստեցին։


== Ծանոթագրություններ ==
Լիտվան Նոր ալիք երգի մրցույթում

Լիտվան Նոր Ալիք երգի մրցույթին մասնակցում է 2002 թվականից։ Առաջին անգամ Լիտվան այս մրցույթում ներկայացրել են Ինդրեն և Դեվիդրասը։


== Մասնակցություններ ==


== Մրցանակներ ==


== Արտաքին հղումներ ==
Մրցույթի պաշտոնական կայքը
Սերգեյ Աղավելյան

Սերգեյ Դավթի Աղավելյան (մարտի 22, 1913(1913-03-22), Բիստ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հուլիսի 14, 1995(1995-07-14), Մոսկվա, Ռուսաստան), խորհրդային բանակի ինժեներ-գնդապետ։


== Կենսագրություն ==
Ավարտել է Երևանի էլեկտրատեխնիկական տեխնիկումը (1932)։ 1935-1938 թվականներին ուսանել էր Մոսկվայի էներգետիկական ինստիտուտում, 1941 թվականին ավարտել է Ժուկովսկու անվան ռազմաօդային ակադեմիան։ Հայրենական մեծ պատերազմի գործողությունների ժամանակ եղել էր խորհրդային-ֆրանսիական «Նորմանդիա-Նեման» ավիագնդի հրամանատարի տեղակալ ինժեներա-ավիացիոն ծառայության գծով (1943-1945)։
Մասնակցել է Տու–104, 114, 124 և 134 ինքնաթիռների ստեղծման և փորձարկման աշխատանքներին։ Աղավելյանը «Նորմանդիա-Նեման» գնդի սովետական վետերանների խորհրդի նախագահն էր։
Աշխատել է որպես ինժեներ-կոնստրուկտոր։ Թոշակի անցնելուց հետո եղել է Ա. Տուպոլևի թանգարանի առաջին տնօրենը։ ԽՄԿԿ անդամ 1941 թվականից։


== Պարգևներ ==
Պարգևատրվել էր խորհրդային 4 և ֆրանսիական 4 շքանշաններով։ 


== Ծանոթագրություններ ==
Սինիո

Սինիո (իտալերեն՝ Sinio), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 507 մարդ (2008 թվականի տվյալներով)։ Բնակչության խտությունը՝ 63 մարդ/կմ²։ Տարածքը՝ 8 կմ²։ Փոստային ինդեքս՝ 12050։ Հեռախոսային կոդ՝ 0173։
Սուրբ Ֆրոնտինիանը (Սան Ֆրոնտինիանո) հարգվում է որպես կոմունայի հովանավոր։ Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0173 263990
Պաշտոնական կայք՝ http://www.comune.sinio.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոմսոմոլ (գյուղ, Բայմակսկի շրջան)

Անվան այլ կիրառումների համար տե՛ս՝ ԿոմսոմոլԿոմսոմոլ (ռուս.՝ Комсомол, բաշկիրերեն՝ Комсомол), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 268 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Որմիզդ I Սասանյան

Որմիզդ-Արտաշիր, առավել հայտնի է դինաստիական անվանմբ՝ Որմիզդ I Սասանյան (պարսկերեն՝ هرمز یکم), Սասանյան Պարսկաստանի թվով երրորդ շահնշանը (արքայից արքան), որը կառավարել է ընդամենը մեկ տարի՝ 270 թվականի մայիսից մինչև մյուս տարվա հունիսը։ Եղել է «Արյաց և անարյաց արքայից արքա» Շապուհ I-ի կրտսեր որդին, ով հոր կառավարման տարիներին եղել է Հայաստանի մարզպանը։
Հենց այդ հանգամանքով է պայմանավորված այն փաստը, որ հոր պարսից գահին բազմելուց հետո Որմիզդը հորջորջվում է նաև Մեծ Հայքի թագավորության արքա տիտղոսով։


== Ծագումնաբանություն ==
Ըստ Արտաշիր արքայի պատմության մասին ավանդազրույցի՝ Որմիզդը եղել է պարսից շահնշահ Շապուհի և Միհրակի դուստր Գուրձադի կրտսեր որդին։ Համաձայն միևնույն պահլավերեն աղբյուրի՝ Միհրակն ազատում է Արտաշիրին, քանի որ մինչ այդ զրադաշտական մոգերն արդեն կանխորոշել էին Պարսկաստանի ապագան՝ տեսնելով, որ գահակալական կռիվների արդյունքում Պարթևստանը կործանվելու է և վերելք է ապրելու Սասանյանների ազնվականական ընտանիքի տոհմական իշխանությունը պարսից երկրում։
Պահլավական մեկ այլ ավանդազրույց պատմում է այն մասին, որ Որմիզդի մայրը՝ Գուրձադը, իր համագյուղացիներից միակն էր, որ ողջ մնաց և չսպանվեց Շապուհի ձեռքով, քանի որ արքան նկատել էր նրան։ Շուտով վերջիններս ամուսնանում են և հենց այդ կապի արդյունքում էլ ծնվում է Որմիզդը։ Շապուհի մյուս կանանցից Որմիզդն ուներ նաև երեք եղբայրներ՝ Վահրամը, Ներսեհը և Շապուհը։
Թեև Որմիզդն ամենակրտսերն էր Շապուհի որդիներից՝ այնուամենայնիվ, անգամ այս հանգամանքը չխանգարեց վերջինիս դառնալ հոր օրինական իրավահաջորդը։ Դա մեծապես պայմանավորված էր նաև մոր կողմից Որմիզդի ունեցած ազնվականական ծագումնաբանությամբ։


== Կենսագրություն ==
Որմիզդ Սասանյանն առաջին անգամ հիշատակվել է Հռոմեական կայսրության դեպ Շապուհ I-ի դեմ վարած պատերազմների կապակցությամբ։ Նշանավոր պատմաբան Կիրիլ Թումանովի խոսքերով՝ հոր կողմից Որմիզդը նախ և առաջ նշանակվել է որպես Մեծ Հայքի մարզպան՝ կառավարելով 251-270 թվականներին։ Հոր մահից հետո՝ 270 թվականի մայիսին, բազմել է պարսից գահին։ Ըստ մուսուլման պատմագիր Աբու Մանսուր ալ-Սալիբի՝ Որմիզդ-Արտաշիրը ևս հոր և պապի հետ իշխել է արդարությամբ։ Ծավալել է բուռն քաղաքաշինական գործունեություն։ Նրա անվան հետ է կապված Պարսքում Ռամ-Որմիզդ, Ահվազ և Դաստագիրդ քաղաքների հիմնադրումը։  Վերջինս 7-րդ դարում ծառայել է որպես Խոսրով Բ Փարվեզ արքայի թագավորական նստավայր։ Կառավարման վերջին տարիներին արշավել է Սողդիանա, որի տարածքը շուտով միացրել է Պարսկական տիրակալությանը։
Դեպի Միջին Ասիա տաժանակիր արշավանքից հետո 272 թվականին Հորմիզդը վերադառնում է Էսթախր, որտեղ մեկ տարի անց վերջինս մահանում է։ Որմիզդը անժառանգ մահանում է 273 թվականին և այդ պատճառով էլ գահը ժառանգում է նրա եղբայրը՝ Վահրամը։


== Տես նաև ==
Սասանյան հեղաշրջում Պարսկաստանում
Շապուհ I


== Ծանոթագրություններ ==
Էրզիական լեզվի օր

Էրզիական լեզվի օր (էրզ.՝ Эрзянь Келень Чи), էրզիական ժամանակակից ազգային տոն։ Ստեղծվել է 1993 թվականին Անատոլի Ռյաբովի անվան էրզիական լեզվի փրկության հիմնադրամի կողմից (Սարանսկ)։ Տոնը նշվում է ապրիլի 16-ին, առաջին էրզիացի պրոֆեսոր Անատոլի Ռյաբովի ծննդյան օրը։
Ներկայումս Էրզիական լեզվի օրը նշվում է ոչ միայն Մորդովիայում, որտեղ էրզիական լեզուն ռուսերեն և մոկշաներեն լեզուների հետ հավասարապես համարվում է պաշտոնական լեզու, այլ նաև էրզիացիների բնակության մյուս վայրերում՝ Նիժնի Նովգորոդի մարզ, Սամարայի մարզ, Մոսկվայի մարզ, Չելյաբինսկի մարզ և Մուրմանսկի մարզերում։ Տոնակատարությունը ավանդաբար նշվում է նաև արտասահմանում, Էստոնիայում («Սյատկո» Էրզյան ընկերություն) և Ֆինլանդիայում։ Մոսկվայում միջոցառումը կազմակերպում է «Էրզյան վայգել» («Էրզի ձայնը») ընկերությունը, իսկ Սանկտ Պետերբուրգում և Լենինգրադի մարզում՝ «Էլե» Էրզյան միավորման անդամները։
Տոնակատարության պաշտոնական ծրագիր ակնհայտորեն ամրագրված չէ և սովորաբար անցկացվում է դպրոցներում ու մանկապարտեզներում բաց դասերի տեսքով, հանդիպումներ հանրահայտ գրողների և բանաստեղծների, մշակույթի գործիչների հետ, կազմակերպվում են համերգներ։ Միջոցառման նպատակն է ցուցադրել էրզյան լեզվի և գրականության, ինչպես նաև այլ ազգային նվաճումները։ Միջոցառման անցկացման դահլիճում պարտադիր տեղադրվում է Անատոլի Պավլովիչ Ռյաբովի դիմանկարը, որը զարդարում են ծաղիկներով և ազգային դրոշներով, գրառումներ են կատարում էրզյան լեզվով։ Միջոցառման պաշտոնական մասը սկսվում է «Տյուշտյա» երգով, սովորաբար Սարանսկում այս երգը կատարում է «Տորամա» անսամբլը։ Այնուհետև վառվում է ծննդյան մոմը` շտատոլը։ Մոմը վառելու իրավունքը տրվում է հարգված և հանրահայտ մարդու, որից հետո ընտրվում են Էրզյան ավագանու նախագահության խորհրդի անդամության թեկնածուները (էրզ.՝ Эрзянь атянь эзем):


== Էրզական լեզվի օրը Ռուսաստանի մարզերում և ոչ միայն ==
Չամզինսկի շրջան։ Պաշտոնական կայք։ Էրզիական լեզվի օր Archived 2019-05-28 at the Wayback Machine.(ռուս.)
Բալիկլիկուլսկի գյուղխորհրդի գյուղական բնակեցում // Эрзянь келень чи — Էրզիական լեզվի օր Archived 2019-03-21 at the Wayback Machine.(ռուս.)
Բեսոնովսկի շրջանի վարչակազմ // Էրզիական լեզվի օրը Պազելսկի դպրոցում Archived 2019-03-21 at the Wayback Machine.(ռուս.)
Պենզենսկի մարզի շրջանային մորդովական ազգային-մշակութային ինքնավարություն //Պազելկիում նշել են Էրզիական լեզվի օրը(ռուս.)
Բոլշեբոլդինսկի շրջանի վարչակազմ// Բոլշեբոլդինսկի շրջանում նշել են Էրզիական լեզվի օրը Archived 2019-03-21 at the Wayback Machine.(ռուս.)
Эрзянь мастор //Էրզիական լեզվի օրը Պիկշենիում Archived 2020-08-13 at the Wayback Machine.(ռուս.)
ИА «Башинформ». // Ֆեոդորովկա գյուղում նշել են Էրզիական լեզվի օրը(ռուս.)
Ուգրո-ֆիննական աշխարհի մշակութային մայրաքաղաք 2015 // Էրզիական «Пизёлне» համույթն այցելել է ուգրո-ֆիննական մշակութային մայրաքաղաք Archived 2017-10-28 at the Wayback Machine.(ռուս.)


== Ծանոթագրություններ ==
Աչիանո

Աչիանո  (իտալերեն՝ Acciano), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 380 մարդ (2008 թվականի տվյալներով)։ Բնակչության խտությունը՝ 12 մարդ/կմ²։ Տարածքը՝ 32 կմ²։ Էլեկտրոնային փոստ` 67020։ Հեռախոսային կոդ` 0863։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0864-799132
Էլեկտրոնային հասցե՝ acciano@katamail.com
Գլխավոր կայք՝ http://www.comune.acciano.aq.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կովկասյան լեռնային ագամա

Կովկասյան լեռնային ագամա (լատ.՝ Laudakia caucasia), կովկասյան լաուդակիա, ագամաների ընտանիքի ասիական լեռնային օղակապոչ ագամաների (լաուդակիաներ) ցեղի մողես։


== Բնակություն ==
Տարածված է Հայաստանի բոլոր մարզերում։ Բնակվում է չորասեր թփուտային կամ նոսրանտառային բուսականությամբ, լավ լուսավորված, ժայռոտ ու խիստ քարքարոտ վայրերում։


== Արտաքին ==
Մարմնի երկարությունը տարիքի հետ փոխվում է (3,6-16 սմ), պոչը գրեթե կրկնակի երկար է։ Գլուխը կլորավուն է ու տափակ՝ համեմատաբար սուր դիմային հատվածով, տարանջատված է մարմնից։ Կոպերը շարժուն են, արտաքին ականջը լավ է արտահայտված, թմբկաթաղանթը լավ երևում է։ Մարմինն ու պոչի հիմքը լայն են ու տափակ, պոչը՝ գլանաձև։ Մեջքային մակերեսի թեփուկները խոշոր են, անփայլ։ Թեփուկների մի մասը կրում է կատարներ ու փշաձև ելուստներ։ Գլուխը ծածկված է մանր թեփուկներով։ Պոչային թեփուկները դասավորված են զուգահեռ շարքերով՝ ձևավորելով կանոնավոր օղակներ։ Մարմնի վերին մասը գորշամոխրագույն, մոխրագույն, սպիտակաշագանակագույն կամ գրեթե սև է։ Մեջքին սովորաբար առկա է մուգ եզրագծով լայնակի ձգված տձև սպիտակավուն բծերից կազմված նախշ։ Մեջքի կողքերին կա տարբեր աստիճանի արտահայտված ցանցանման նախշ։ Փորը մուգ գորշավուն է կամ բաց սպիտակավարդագույն։ Պարանոցի և ներքին ծնոտի վրա արտահայտված է մարմարանման նախշ։ Բազմացման ժամանակ պարանոցը, կուրծքը, առջևի վերջույթները, մասամբ՝ փորիկը, ստանում են սևակապտավուն, գրեթե սև գունավորում։ Պոչը ծածկված է լայնակի զուգահեռ օղակներից բաղկացած նախշով։ Ձմեռում է ժայռերի խորը ճեղքերում կամ խոշոր քարերի տակ՝ աշնան վերջից գարնան սկիզբը։ Սնվում է մանր անողնաշարավորներով ու բուսականությամբ։


== Բազմացում ==
Զուգավորվում են ապրիլի վերջից հունիսի սկիզբը։ Արուն, որպես կանոն, ունի «հարեմ», զուգավորվում է մի քանի էգերի հետ։ Ձվադրում է մայիսի վերջից հուլիսի սկիզբը, դնում է 5-14 ձու։ Երիտասարդ ագամաները հայտնվում են հուլիսից սեպտեմբեր։ Սեռահասուն են դառնում 3 տարեկանում։


== Պատկերասրահ ==

		
		
		
		
		


== Ծանոթագրություններ ==
Դիժոն 5 (կանտոն)

Դիժոն 5 (ֆր.՝ Dijon 5e Canton), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Դիժոն օկրուգի մեջ։ Համաձայն 2006 թվականի մարդահամարի կանտոնի բնակչությունը 28512 մարդ էր։Կանտոնի համարը 2139 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կոոլիմյաե

Կոոլիմյաե (էստ․՝ Koolimäe), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայերը Տորոնտոյում

Հայերը Տորոնտոյում, Տորոնտոյում հայերը բնակություն են հաստատել 19-րդ դարի վերջից։ Սակայն համայնքը սկսել է կազմավորվել 1920-ական թվականներին։ 1916 թվականին Լեոն Պապայանի նախաձեռնությամբ հիմնադրվել է Հայերի օգնության միությունը, 1923 թվականին՝ ՀԲԸՄ Տորոնաոյի մասնաճյուղը։ 1953 թվականին կառուցվել է Սուրբ Երրորդություն հայկական եկեղեցին, գործում են նաև Սուրբ Խաչ, Սուրբ Մարիամ Աստվածածին եկեղեցիները, որոնց կից՝ մեկօրյա դպրոցներ։ Համայնքում կա երեք ամենօրյա վարժարան։ Ազգային կուսակցությունները ներկա են համայնքում իրենց կոմիտեներով, ակումբներով, մասնաճյուղերով։ Գործում են ՀՀԳ «Սողոմոն Թեհլերյան» կոմիտեն (1956 թվականից) և ՀՀԳ երիտասարդական միության «Սիմոն Զավարյան» մասնաճյուղը, ՌԱԿ «Եսայի Ցաղուբյան» ակումբը (1967 թվական), ՍԳՀԿ Մոնրեալի Թեքեյան մշակութային միության «Նայիրի» պարախուբը «Փարամազ» մասնաճյուղը (1983 թվականից), ՀՕՄ-ի «Ռուբինա» (1964 թվականից), Թեքեյան (1967 թվականից), Համազգային (1969 թվականից, ունի «ժորժ Սարգիսյան» թատերախումբ, «Գուսան» երգչախումբ, «Երերունի» պարախումբ), Նոր սերունդ (1978 թվականից) Տորոնտոյի Սուրբ Խաչ ազգային վարժարանի աշակերտները մշակութային միությունների, Պոլսահայ մշակութային համահայկական հիմնադրամի միության (1988 թվականից), «Հայաստան» (1993 թվականից), Հայկական ժամանակակից հետազոտությունների և փաստագրության Զորյան ինստիտուտի (1985 թվականից) մասնաճյուղերը, Պապայան հիմնարկը, Հայ դատի հանձնախումբը, Տարեց քաղաքացիների ընկերությունը, «Կոմիտաս» երաժշտական միությունը։ Լույս են տեսնում «Նոր սերունդ» ամսագիրը, ՀԲԸՄ «Խոսնակ Տորոնտոյի», «[ուսաբաց» պարբերականները։ Գործում է «Հայ հորիզոն» հեռուստակայանը։ Տեղի հայերի գլխավոր հավա քատեղին Հայ կենտրոնն է։ Տորոնտոն կանաղահայության երկրորդ խոշոր կենտրոնն է Մոնրեալից հետո։ Ներկայումս (2003 թվական) այստեղ բնակվում է շուրջ 27 հազար հայ։
Կերիգյու (կանտոն)

Անվան այլ կիրառումների համար տե՛ս՝ Կերիգյու (այլ կիրառումներ)Կերիգյու (ֆր.՝ Quérigut), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Ֆուա շրջանի կազմի մեջ։
Համայնքի INSEE կոդ՝ 0913։
Կերիգյու կանտոնի մեջ հաշվվում է 7 կոմունա, որից գլխավորն է Կերիգյուն։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 538 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արյեժ դեպարտամենտի կոմունաների բնակչությունը INSEE կայքում
Կերիգյու կանտոնի տեղադիրքը Ֆրանսիայի քարտեզի վրա(չաշխատող հղում)
Վոլոտի շրջան

Վոլոտի շրջան (ռուս.՝ Волотовский муниципальный район), մունիցիպալ շրջան Ռուսաստանի Դաշնության Նովգորոդի մարզում։
Ստեղծվել է 1927 թվականին։ Վարչական կենտրոնը՝ Վոլոտ։


== Աշխարհագրություն ==
Շրջանի տարածքի մակերեսը կազմում է 995,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5495 մարդ։ Բնակչության խտությունը կազմում էր 5,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պետրովկա (գյուղ, Զոլոչևի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Պետրովկա գյուղում բնակվում էր 266 մարդ։ Բնակավայրը զբաղեցնում է 0,324 կմ² տարածք։ Բնակչության խտությունը կազմում էր 820,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)